Litauisk litas

Litas (LTL eller Lt) var Litauens myntenhet fra 2. oktober 1922 til landet i 1940 ble okkupert av Sovjetunionen og sovjetisk rubel overtok som valuta. Etter frigjøringen i 1991 tok det ble to år før litasen den 25. juni 1993 ble gjeninnført. I mellomtiden ble både rubler og den provisoriske valutaenheten talonger brukt. Litauen innførte euro i 2015.

1 litas var inndelt i 100 cent. Myntvalørene var 1 cent, 2 cent, 5 cent, 10 cent, 20 cent, 50 cent, 1 litas, 2 litas og 5 litas. Sedler som ble brukt var 10 litas, 20 litas, 50 litas, 100 litas, 200 litas og 500 litas. Tidligere har også 1, 2 og 5 litas vært utstedt i sedler.

Navnet litas har sin opprinnelse i navnet på landet; jf. Latvias lats. På litauisk er litas et entallsord, og får endingen -ai i flertall – litai. På litauisk er det det siste sifferet i et tall som bestemmer om det skal være entall eller flertall, så det blir altså f.eks. 51 litas og 53 litai.

Litauen besluttet å gå over til euro fra og med 2007, og frem til da skulle valutaen være fastlåst i kursen 1 euro = 3,4528 litas. Litas ble fastlåst til euro i dette forholdet fra og med 1. februar 2002. Fra gjeninnføringen i 1993 til 31. januar 2002 var litasen den siste tiden fastlåst til amerikansk dollar i forholdet 1 dollar lik 4 litai. 

Litauen innførte euro fra og med 1. januar 2015.Luxembourger Wort 19. juni 2014: Litauen darf Euro einführen besøkt 31. desember 2014 Mittelstandsnachrichten: Litauen wird neues Mitglied der Euro-Zone  besøkt 31. desember 2014

 Se også 
 Liste over lands valuta

 Referanser 
Vekslingsdata fra Norges bank ()  

 Eksterne lenker 

 Litauens sentralbanks museum

Kategori:Europeisk valuta
Kategori:Litauens økonomi